Oecozona
Oecozona est latissima superficiei orbis terrarum divisio biogeographica, secundum exemplaria distributionis organismorum terrestrium. Magnas delineant superficiei terrae regiones, intra quas organismi se diutissime in solitudine evolverunt, a proprietatibus geographicis separati, sicut oceani profundi, deserta lata, et alti montes continui, qui profectionem circumscripserunt. Nomina oecozonarum ad monstrandos generales organismorum greges secundum biogeographiam communem adhibentur. Oecozonae regnis floristicis botanicae vel regionibus zoographicis zoologiae congruunt. Proprietates oecozonarum ex evolutionaria organismorum quos continent historia dependent. Eae sunt dissimiles biomatum, etiam maiores typi habitationis appellata, qui sunt divisiones superficiei terrae secundum formam vitae, vel adaptationem plantarum et animalium ad res climaticas, solum, aliasque condiciones. Biomata a simili vegetatione climactica distinguuntur. Quisque oecozona nonnulla biomata comprehendere potest. Tropicae et subtropicae foliorum latorum silvae humidae in America Media, exempli gratia, silvae in Nova Guinea genere vegetationis et structurae, climate, solis, etc., fortasse sunt similes, sed hae silvae a plantis animalibusque quibus sunt pervariae historiae evolutionariae habitari possunt. Exemplaria distributionis plantarum et animalium in oecozonis orbis terrarum a rationibus tectonicae laminarum formata sunt, quae maria terrasque per historiam geologicam refecerunt. Systema Ordinis Mundi Naturae Tuendae seu WWF systematis Udvardy late est simile, cuius principalis discrepantia est delineatio oecozonae Australasianae quod ad oecozonas Antarcticam, Oceanicam, et Indomalaesiam pertinet. In systemate WWF, oecozona Australiana Australiam, Tasmaniam, insulas Wallaceae, Novam Guineam, insulas Melanesiae Orientalis, Novam Caledoniam, et Novam Zelandiam comprehendit. Regnum Australianum Udvardy Australiam et Tasmaniam solum comprehendit; ille autem Wallaceam in Regnum Indomalaesianum digerit, Novam Guineam, Novam Caledoniam, et Melanesiam Orientalem in Regnum Oceanianum, et Novam Zelandiam in Regnum Antarcticum.